NACRT

Na temelju članka 20. i 42. stavak 1. Zakona o lokalnim porezima („Narodne novine“ broj 115/16, 101/17, 114/22, 114/23 i 152/24) i članka 28. Statuta Općine Netretić („Glasnik Općine Netretić“ broj 03/13, 02/18, 03/18, 02/20 i 02/21), Općinsko vijeće Općine Netretić na \_\_\_. redovnoj sjednici održanoj dana \_\_\_\_\_\_\_\_\_\_\_\_\_\_\_ 2025. godine, donijelo je

**O D L U K U**

**o općinskim porezima Općine Netretić**

Članak 1.

Ovom Odlukom utvrđuje se:

1. za potrebe plaćanja poreza na potrošnju, visina stope poreza na potrošnju i nadležno porezno tijelo za utvrđivanje i naplatu poreza,

2. za potrebe plaćanja poreza na nekretnine, visina poreza na nekretnine i nadležno porezno tijelo za utvrđivanje i naplatu poreza te

3. za potrebe plaćanja poreza na korištenje javnih površina, što se smatra javnom površinom, visina, način i uvjeti plaćanja poreza na korištenje javnih površina, kao i nadležno porezno tijelo za utvrđivanje i naplatu poreza.

Članak 2.

Visina stope poreza na potrošnju utvrđuje se u visini od 3%.

Nadležno porezno tijelo za utvrđivanje i naplatu poreza je Jedinstveni upravni odjel Općine Netretić.

Članak 3.

Visina poreza na nekretnine utvrđuje se godišnje u iznosu od 0,60 eura/m2 korisne površine nekretnine određene propisom kojim se uređuju uvjeti i mjerila za izračun zaštićene najamnine.

Nadležno porezno tijelo za utvrđivanje i naplatu poreza je Jedinstveni upravni odjel Općine Netretić.

Članak 4.

Pod javnom površinom smatraju se trgovi, ulice, nogostupi, parkovi, igrališta, parkirališta i sva zemljišta koja nisu dana na trajno korištenje.

Visina poreza na korištenje javnih površina za sve namjene utvrđuje se u iznosu od 2,00 eura/m2 zauzete površine dnevno.

Iznimno od stavka 2. ovog članka, visina poreza na korištenje javne površine za postavljanje automata za prodaju robe utvrđuje se u iznosu od 16,00 eura/m2 godišnje.

Porez na korištenje javne površine plaća se na temelju rješenja, u roku od 15 dana od dana izdavanja.

Nadležno tijelo za utvrđivanje i naplatu poreza je Jedinstveni upravni odjel Općine Netretić.

Članak 5.

Danom stupanja na snagu ove Odluke prestaje važiti Odluka o općinskim porezima Općine Netretić („Glasnik Općine Netretić“ broj 08/19).

Članak 6.

Ova Odluka stupa na snagu osmog dana od dana objave u „Glasniku Općine Netretić“.

|  |  |
| --- | --- |
| KLASA:URBROJ:Netretić, |  |
|  | PREDSJEDNIK OPĆINSKOG VIJEĆA:Tomislav Frketić |